**Өмірге әкелетін сөздер**

***«Жаңа туған сәбидің сүтке шөліркегеніндей, әрдайым Құдай сөзінің «таза сүтіне» құштар болыңдар. Содан нәр алғанда рухани өсіп, күнәнің құлдығынан толығырақ құтқарыла аласыңдар. 3Себебі «Иеміздің қандай ізгі екенін» өздерің біліп алдыңдар.»***

***(Петірдің 1-хаты 2:2-3)***

Біздің өміріміз көп жағдайда күрделі және шуға толы. Және өзіңізді рухани жақтан тамақтандыру тек осы сияқты жылдам бағдарламаларды тыңдаудан тұрса, бұл жеткіліксіз! Адам баласының тіпті ең күшті, ең жігерлендіретін сөздері сізге қажетті рухани нәрді бере алмайды.

Сіз қарны аш жаңа туған нәрестені көрдіңіз бе? Әдетте, олардың ойларында тек қана бір нәрсе болады! Иә, олар сүт сұрап жылайды! «Жаңа туған сәбидің сүтке шөліркегеніндей, әрдайым Құдай сөзінің «таза сүтіне» құштар болыңдар. Содан нәр алғанда рухани өсіп, күнәнің құлдығынан толығырақ құтқарыла аласыңдар.» (1 Петір 2:2). Құдай сөзінің «таза сүті» шынымен бізді қанағаттандыра алатын, шөлімізді баса алатын жалғыз нәрсе.

Киелі кітаптың өзінде, Киелі кітап туралы және оның пайдасы туралы көп жазылған. «Киелі жазбалардың бәрі Құдай Рухының жетелеуімен жазылған. Олар тәлім беру, әшкерелеу, түзету әрі әділдікке тәрбиелеу үшін тиімді.» (2 Тімотеге 3:16). Бірақ, шын мәнінде, неліктен күн сайын Киелі кітапты оқуға уақыт бөлуіңіз керектігінің себебі мынада: Иса: «Шынайы өмір Беруші — Киелі Рух, ал тән бұған еш жарамайды. Сендерге айтқан сөздерім арқылы рухани өмірге ие бола аласыңдар» деп айтқан еді. (Жохан 6:63).

Егер сіз әлі де киелі кітапты оқуға аса көңіл бөлмеген болсаңыз, бәрін қойып, аш жаңа туған нәресте сияқты оның Құдай Рухының жетелеуімен жазылған, өмір беретін сөздерін ішіңіз!